open-index/open-wikipedia-markdown huggingface dataset:
โรงพยาบาลค่ายสรรพสิทธิประสงค์

**โรงพยาบาลค่ายสรรพสิทธิประสงค์** เป็นโรงพยาบาลประจำมณฑลทหารบกที่ 22 ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี ในสังกัดกระทรวงกลาโหม มีจุดเริ่มต้นมาจากการเป็นกองเสนารักษ์ มณฑลทหารบกที่ 6 และพัฒนาการมาเรื่อยจนได้เป็นโรงพยาบาลมณฑลทหารบกที่ 6 ณ ปี พ.ศ. 2505 และในปี พ.ศ. 2517 ได้รับพระราชทานนามว่า "โรงพยาบาลค่ายสรรพสิทธิประสงค์" ตามพระนามของพระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์มณฑลอีสาน ในทันที 1 ตุลาคม พ.ศ. 2568 พันเอก สละ ทรัพย์ถาวร เป็นผู้อำนวยการ

## อ้างอิง

## แหล่งข้อมูลอื่น
* 

หมวดหมู่:โรงพยาบาลในจังหวัดอุบลราชธานี
หมวดหมู่:โรงพยาบาลในสังกัดกองทัพบกไทย
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:สิ่งก่อสร้างในอำเภอวารินชำราบ
ค่ายสรรพสิทธิประสงค์
หมวดหมู่:ก่อตั้งในประเทศไทยในปี พ.ศ. 2496
อาการพูดไม่เป็นความ

**อาการพูดไม่เป็นความ** () เป็นอาการที่การเปล่งเสียงออกมาเริ่มที่จะไม่ชัดเจนนัก  จะเริ่มพูดติดๆ ขัดๆ จับใจความไม่ได้ อาการแบบนี้จะเริ่มตอนที่โรคนั้นมีอาการทรุดหนัก จนเริ่มที่จะพูดไม่ได้ ต้องมีสิ่งสื่อสารอื่นๆ ช่วย

หมวดหมู่:ความผิดปกติทางประสาทวิทยา
พูดม่ไป็เนความ
วัดกู่ไก่แก้ว

**วัดกู่ไก่แก้ว** อยู่ทางทิศใต้ของตำบลห้วยข้าวก่ำ จังหวัดพะเยา บริเวณพื้นที่ของวัดตั้งอยู่บนภูเขาและติดกับอ่างเก็บน้ำห้วยข้าวก่ำ สถานที่ภายในวัดที่สำคัญ ได้แก่ พระธาตุเจดีย์กู่ไก่แก้ว ซึ่งตั้งอยู่บนยอดดอยที่มีวิวสามารถมองเห็นตัวเมืองของอำเภอจุนได้สวยงาม เป็นวัดที่มีชื่อเสียงทางด้านการปฏิบัติกรรมฐานของผู้คนในท้องถิ่นมีเจ้าอาวาส ชื่อ ครูบาอ๋อง สุธมโม 

การเดินทางสามารถใช้รถยนต์ไปตามถนนพะเยา-จุน พอถึงตลาดอำเภอจุนแล้วแยกขวามือไปทางถนนทางโรงเรียนอนุบาลบัวสถานขับไปอีกประมาณไม่เกิน 3 กม. จะเจอป้ายหน้าวัดทางด้านซ้ายมือบนเชิงดอยห้วยข้าวก่ำก็จะถึงบริเวณวัด

กู่ไก่แก้ว
หมวดหมู่:สิ่งก่อสร้างในอำเภอจุน
มิโนะรุ ฮะระดะ

**มิโนรุ ฮาราดะ** (เกิด พ.ศ. 2484) ปัจจุบันเป็นนายกสมาคมโซคา งัคไก คนที่ 6

## ประวัติ
มิโนรุจบการศึกษาจากโรงเรียนมัธยมศึกษาโตกิกาว่า และจบปริญญาจากมหาวิทยาลัยโตเกียว ประเทศญี่ปุ่น
* พ.ศ. 2497 ได้เข้าร่วมเป็นยุวชนของสมาคมสร้างคุณค่า
* พ.ศ. 2544 เป็นรองประธานสมาคมสร้างคุณค่า
* พ.ศ. 2549 เป็นนายกสมาคมโซคา งัคไก 
* ปัจจุบันเป็นบรรณาธิการหนังสือพิมพ์เซเคียว

## อ้างอิง
* Sōka Gakkai International
* SGI-USA
* Sōka Gakkai
* เพื่อเพื่อนผู้ศรัทธา,สมาคมสรางคุณค่า,2550

หมวดหมู่:สมาคมสร้างคุณค่า
หมวดหมู่:บุคคลที่เป็นสมาชิกของสมาคมสร้างคุณค่า
หมวดหมู่:พุทธศาสนิกชนชาวญี่ปุ่น
รายชื่อคณะบริหารธุรกิจและการบัญชีในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาบริหารธุรกิจ

## รายชื่อคณะบริหารธุรกิจ คณะบริหารศาสตร์ คณะพาณิชยศาสตร์ และคณะวิทยาการจัดการในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะบริหารธุรกิจในประเทศไทย
บริหารธุรกิจ
บริหารธุรกิจ
จิมมี คอนเนอส์

**เจมส์ สกอตต์ "จิมมี" คอนเนอส์** นักเทนนิสชายชาวอเมริกัน อดีตมือวางอันดับหนึ่งของโลกจากการจัดอันดับของเอทีพี คอนเนอส์เป็นมือวางอันดับหนึ่งของโลกเป็นเวลาถึง 268 สัปดาห์ โดยติดอันดับหนึ่งติดต่อกันถึง 160 สัปดาห์ ระหว่างเดือนกรกฎาคม ค.ศ. 1974 ถึง สิงหาคม ค.ศ. 1977 ก่อนจะเสียอันดับให้กับบิยอร์น บอร์ก  คอนเนอส์เป็นแชมเปียนเทนนิสแกรนด์สแลมประเภทชายเดี่ยว 8 สมัย และประเภทชายคู่ (คู่กับอีลลี นัสตาเซ) 2 สมัย และเป็นรองแชมป์ประเภทคู่ผสม (จับคู่กับคริส เอเวิร์ต) อีก 1 สมัย  เขาได้รางวัลชนะเลิศประเภทชายเดี่ยวทั้งสิ้น 109 รางวัล ประเภทชายคู่ 15 รางวัล 

คอนเนอส์เป็นหนึ่งในห้านักเทนนิสชาย  ที่ได้เป็นแชมเปียนเทนนิสแกรนด์สแลมครบจากทุกประเภทสนาม (คือ ฮาร์ดคอร์ต คอร์ตหญ้า และคอร์ตดิน) ถึงแม้ว่าเขาจะไม่เคยชนะเลิศเฟรนช์โอเพน เนื่องจากใน ค.ศ. 1976 ที่เขาชนะเลิศยูเอสโอเพนนั้น เป็นการแข่งบนสนามดิน และปี 1974 เป็นการแข่งบนสนามหญ้า

ด้านชีวิตส่วนตัว คอนเนอส์เคยหมั้นกับคริส เอเวิร์ต และวางแผนจะแต่งงานกันใน ค.ศ. 1974 แต่ยกเลิกเสียก่อน เขาแต่งงานกับแพตตี แม็กไกวร์ นางแบบนิตยสารเพลย์บอย ในปี 1979 จนถึงปัจจุบัน 

## อ้างอิง

หมวดหมู่:นักเทนนิสชาวอเมริกัน
หมวดหมู่:บุคคลจากเซนต์หลุยส์
หมวดหมู่:บุคคลจากรัฐอิลลินอย
หมวดหมู่:บุคคลจากแซนตาบาร์บารา (รัฐแคลิฟอร์เนีย)
ปริมาณรังสีสมมูล

**ปริมาณรังสีสมมูล** (equivalent dose, *H**T*) เป็นการวัดค่าปริมาณรังสีต่อเนื้อเยื่อที่ผลกระทบเชิงชีววิทยาสัมพันธ์จะต่างกันเมื่อชนิดของกัมมันตภาพรังสีต่างกัน ปริมาณรังสีสมมูลเป็นปริมาณพื้นฐานน้อยกว่าปริมาณรังสีดูดซึม แต่ในทางชีวภาพมีนัยสำคัญมากกว่า ปริมาณรังสีสมมูลมีหน่วยเป็นซีเวิร์ต และยังมีหน่วยอื่น Röntgen equivalent man (REM หรือ rem) ที่ยังคงใช้กันทั่วไปในสหรัฐอเมริกา แม้ว่ากฎระเบียบให้เปลี่ยนไปใช้ซีเวิร์ต (100 Röntgen equivalent man = 100 REM = 1 sievert) 

ปริมาณรังสีสมมูล (*H**T*) คำนวณจากการนำปริมาณรังสีดูดซึมของอวัยวะหรือเนื้อเยื่อ (*D**T*) คูณด้วยค่าปรับเทียบตามชนิดรังสี (*w**R*) ค่าปรับเทียบนี้เลือกจากชนิดและพลังงานของรังสีที่เข้าสู่ร่างกายหรือที่แผ่มาจากแหล่งภายในร่างกาย ค่า *w**R* จะเท่ากับ 1 สำหรับ รังสีเอกซ์ รังสีแกมมา และ อนุภาคบีตา และมากกว่า 1 สำหรับโปรตอน, นิวตรอน, อนุภาคแอลฟา

: H_{T, R} = w_R \times D_{T, R} \, 

เมื่อ *H**T*, *R* = ปริมาณรังสีสมมูลในเนื้อเยื่อ *T* จากรังสี *R*

*D**T*, *R* = ปริมาณรังสีดูดซึม *D* (หน่วยเกรย์) ในเนื้อเยื่อ *T* จากรังสี *R*

## อ้างอิง

* ICRP. *ICRP Publication 60: 1990 Recommendations of the International Commission on Radiological Protection*. Elsevier Science Pub Co (April 1, 1991). ISBN 0-08-041144-4.

## แหล่งข้อมูลอื่น
* Dose equivalent  - glossary of the European Nuclear Society

หมวดหมู่:ปริมาณทางกายภาพ
หมวดหมู่:หน่วยของปริมาณรังสี
แบล็กเบอรี (บริษัท)

**บริษัท แบล็กเบอรี** ( (BB)) หรือชื่อเดิมคือ **บริษัท รีเสิร์ชอินโมชัน จำกัด** หรือ **ริม (RIM)** เป็นบริษัทผู้ผลิตและผู้เชี่ยวชาญระบบไร้สายของแคนาดา เป็นที่รู้จักดีในฐานะผู้พัฒนาสมาร์ตโฟน BlackBerry มีสำนักงานใหญ่ตั้งอยู่ที่เมืองวอเตอร์ลู รัฐออนแทริโอ ก่อตั้งโดยไมก์ ลาซาริดิส และ ดักลาส เฟรกิน ลาซาริดิสดำรงตำแหน่งประธานบริหารร่วมกับ จิม บัลซิลลี จนถึงวันที่ 22 มกราคม พ.ศ. 2555 CEO คนปัจจุบันคือนาย จอห์น เอส. เฉิน

## อ้างอิง

หมวดหมู่:บริษัทของแคนาดา
หมวดหมู่:บริษัทแคนาดาที่ก่อตั้งในปี พ.ศ. 2527
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2541
ศักดิ์น้อย อีทีโอ

**ศักดิ์น้อย อีทีโอ** นักมวยสากลชาวไทย สถิติการชก 5 ครั้ง ชนะ 2 แพ้ 3 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ภาคฯรุ่นฟลายเวทเมื่อ 27 พ.ย. 2511 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
## อ้างอิง
* สถิติการชก
หมวดหมู่:นักมวยสากลชาวไทยรุ่นฟลายเวท
อิวัน แล็นเดิล

**อิวัน แล็นเดิล** () เกิดเมื่อวันที่ 7 มีนาคม ค.ศ. 1960 นักเทนนิสชายชาวอเมริกันเชื้อสายเช็ก อดีตมือวางอันดับหนึ่งของโลก โดยครองสถิติมือวางอันดับหนึ่งของโลกสูงสุด 270 สัปดาห์ ทำลายสถิติ 268 สัปดาห์ของจิมมี คอนเนอร์ส (ปัจจุบันสถิตินี้ถูกทำลายโดยพีท แซมพราส และโรเจอร์ เฟเดอเรอร์ แล้ว) แล็นเดิลเป็นมือวางอันดับหนึ่งของโลกครั้งแรกตั้งแต่ ค.ศ. 1983 จนถึง ค.ศ. 1990 เข้าถึงรอบชิงชนะเลิศเทนนิสแกรนด์สแลมทั้งสิ้น 19 ครั้ง เป็นสถิติสูงสุดจนกระทั่งถูกโรเจอร์ เฟเดอเรอร์ ทำสถิติเทียบเท่าใน ค.ศ. 2009

แล็นเดิลเกิดที่เชโกสโลวาเกีย เริ่มเล่นอาชีพตั้งแต่ ค.ศ. 1978 มีลีลาการเล่นโดยเน้นการตีลูกท้ายคอร์ด โดยอาศัยพละกำลังและลูกท็อปสปิน เขาใช้ชีวิตในสหรัฐตั้งแต่ ค.ศ. 1981 จนกระทั่งได้รับสัญชาติอเมริกันใน ค.ศ. 1992

## อ้างอิง

หมวดหมู่:นักเทนนิสชาวอเมริกัน
หมวดหมู่:ชาวอเมริกันเชื้อสายเช็ก
หมวดหมู่:บุคคลจากรัฐคอนเนทิคัต
หมวดหมู่:บุคคลจากรัฐฟลอริดา
หมวดหมู่:บุคคลจากออสตราวา
อัมบรี ซานุสซี

**แอมบรี ซานุสซี** () นักมวยสากลชาวอินโดนีเซีย สถิติการชก 4 ครั้ง ชนะ 1 แพ้ 3 
## ประวัติ
การชกครั้งแรกของซานุสซี่ที่บันทึกไว้ใน boxrec.com คือการชกชิงแชมป์อินโดนีเซียรุ่นฟลายเวทเมื่อ 27 กรกฎาคม พ.ศ. 2528 ซึ่งซานุสซี่เป็นฝ่ายชนะคะแนน มูนาดี ได้แชมป์มาครอง ต่อมา ซานุสซี่ได้ชิงแชมป์ OPBF รุ่นฟลายเวทที่ว่างกับถนอมศักดิ์ ศิษย์โบ๊เบ๊ เมื่อ 15 ตุลาคม พ.ศ. 2529 ซึ่งซานุสซี่เป็นฝ่ายแพ้น็อคไปในยกที่ 4 ไม่ได้แชมป์ หลังจากนั้น ซานุสซี่ขึ้นชกอีกเพียงครั้งเดียวเมื่อ 12 มกราคม พ.ศ. 2530 แพ้คะแนน เท็ตสุมิ ทาเกชิตะที่ ญี่ปุ่น แล้วไม่ได้ขึ้นชกมวยอีกเลย
## เกียรติประวัติ

* แชมป์อินโดนีเซียรุ่นฟลายเวท (2528)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวทเมื่อ 15 ตุลาคม 2529 แพ้น็อค ถนอมศักดิ์ ศิษย์โบ๊เบ๊ ยก 4

## อ้างอิง
* สถิติการชก boxrec.com 

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
ปราสาทบ้านสมอ

thumb|200px|ปรางค์ประธานปราสาทบ้านสมอ จังหวัดศรีสะเกษ
thumb|200px|ทับหลังที่ยังสลักไม่เสร็จของปรางค์ประธานปราสาทบ้านสมอ จังหวัดศรีสะเกษ

**ปราสาทบ้านสมอ** หรือ **ปราสาทบ้านทามจาน** เป็นอโรคยศาล หรืออโรคยศาลา หรือโรงพยาบาล หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้น แต่สร้างในราวพุทธศตวรรษที่ 18 หลังสมัยพระเจ้าชัยวรมันที่ 7  ปรางค์ประธานก่อด้วยศิลาแลงเช่นเดียวกับอโรคยศาลแห่งอื่นๆ ปรากฏทับหลังที่ยังแกะสลัยลวดลายไม่เสร็จประดับอยู่ที่ซุ้มประตูด้านทิศใต้

ด้านหน้าทางทิศตะวันออกมีบายราย หรือสระน้ำโบราณขนาดใหญ่อยู่

ปราสาทพึ่งได้รับการขุดแต่งแล้ว แต่ยังไม่ได้รับประกอบส่วนประกอบอื่น เช่น กำแพง เรือนยอดปราสาท (ข้อมูล มิถุนายน 2553)

## การประกาศขึ้นทะเบียนโบราณสถาน
  
ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)

## อ้างอิง

กรมศิลปากร. ป้ายแสดงข้อมูลที่ปราสาท

 
บ้านสมอ
บ้านสมอ
หมวดหมู่:อำเภอปรางค์กู่
หมวดหมู่:โบราณสถานในจังหวัดศรีสะเกษ
ปราสาทบ้านอนันต์

**ปราสาทบ้านอนันต์** หรือ **บ้านอนาร์** ตั้งอยู่ภายในวัดบ้านอนันต์ ริมทางหลวงแผ่นดินหลายเลข 226 (สุรินทร์-ศรีสะเกษ) บ้านอนันต์ ตำบลยาง อำเภอศีขรภูมิ จังหวัดสุรินทร์ เป็นปราสาทขนาดเล็กก่อด้วยอิฐไม่สอปูน ตั้งอยู่บ้านฐานศิลาแลงรูปสี่เหลี่ยม มีประตูทางเข้าด้านทิศตะวันออกเพียงประตูเดียว กรอบประตูทำจากหินทราย เสาประดับกรอบประตูไม่มีลวดลายสลักไว้ ส่วนอีกสามด้านทำเป็นประตูหลอก 

ด้านหน้าปราสาทมีทับหลังศิลปะบาปวนตกอยู่ชิ้นหนึ่ง มีสภาพหักครึ่ง

ปราสาทอยู่ในสภาพทรุดโทรม

## อ้างอิง
* กรมศิลปากร. (2550). **ประวัติศาสตร์เมืองสุรินทร์**. กรุงเทพฯ: อัมรินทร์พริ้นติ้งและพับลิชชิ่ง.  ISBN 978-974-425-057-5

 
หมวดหมู่:โบราณสถานในจังหวัดสุรินทร์
บ้านอนันต์
หมวดหมู่:สิ่งก่อสร้างในอำเภอศีขรภูมิ
ภาษามลยาฬัมของชาวยิว

**ภาษามลยาฬัมของชาวยิว** (Judeo-Malayalam) เป็นภาษาท้องถิ่นของชาวยิวโคชินหรือชาวยิวมาลาบาร์จากรัฐเกรละ ภาคใต้ของอินเดีย มีผู้พูด 8,000 คนในอิสราเอลและประมาณ 100 คนในอินเดีย

ภาษามลยาฬัมของชาวยิวเป็นภาษาของชาวยิวภาษาเดียวที่อยู่ในตระกูลภาษาดราวิเดียน อีกภาษาหนึ่งที่เคยมีชาวยิวพูดคือภาษาเตลูกูแต่มีเป็นจำนวนน้อยและเป็นชาวยิวกลุ่มใหม่ที่พบในรัฐอานธรประเทศ เนื่องจากภาษานี้ไม่มีความแตกต่างทางไวยากรณ์และการเรียงประโยคเมื่อเทียบกับภาษามลยาฬัมที่เป็นภาษาแม่ นักภาษาศาสตร์บางส่วนจึงจัดให้เป็นสำเนียง ไม่ใช่ภาษาเอกเทศ

จุดที่แตกต่างจากภาษาของชาวยิวอื่นๆคือ ภาษามลยาฬัมของชาวยิวไม่เคยเขียนด้วยอักษรฮีบรูแม้จะมีคำยืมจากภาษาฮีบรูเป็นจำนวนมาก ภาษานี้เขียนด้วยอักษรมลยาฬัม รากศัพท์และการออกเสียงของภาษานี้เป็นลักษณะที่พบในภาษามลยาฬัมก่อนจะแยกออกมาจากภาษาทมิฬอย่างสมบูรณ์

นอกจากจะได้รับอิทธิพลจากภาษามลยาฬัม ภาษาทมิฬ และภาษาฮีบรูแล้ว ภาษานี้ยังได้รับอิทธิพลจากภาษาของชาวยิวอื่นๆที่อพยพตามมาภายหลัง เช่น ภาษาลาดิโน และได้รับอิทธิพลจากภาษาสันสกฤตซึ่งเป็นผลมาจากการอยู่ร่วมกับวัฒนธรรมฮินดู
## อ้างอิง
*Jewish Language Research site's Judeo-Malayalam page 
*Ethnologue's Malayalam page
*Hebrew (omniglot.com)
*factbites Judeo-Malayalam page
*Jews of India (the-south-asian.com)

มลยาฬัมของชาวยิว
มลยาฬัมของชาวยิว
มลยาฬัมของชาวยิว
สเตฟาน เอ็ดเบิร์ก

**สเตฟาน เอ็ดเบิร์ก** เกิดวันที่ 19 มกราคม ค.ศ. 1966 นักเทนนิสชายชาวสวีเดน อดีตมือวางอันดับหนึ่งของโลกทั้งประเภทชายเดี่ยว และชายคู่  เจ้าของรางวัลชนะเลิศเทนนิสแกรนด์สแลม ชายเดี่ยว 6 ครั้ง ชายคู่ 3 ครั้ง เป็นมือวางอันดับหนึ่งของโลกประเภทชายเดี่ยวทั้งสิ้น 72 สัปดาห์ 

เอ็ดเบิร์ก มีสไตล์การเล่นแบบเสิร์ฟแอนด์วอลเลย์ ถนัดเล่นบนสนามที่มีพื้นผิวตกกระทบเร็ว โดยเฉพาะสนามหญ้าและฮาร์ดคอร์ท  ในการแข่งขันเทนนิสแกรนด์สแลม 6 ครั้งที่เขาชนะเลิศประเภทเดี่ยว เป็นสนามหญ้า 4 ครั้ง (ออสเตรเลียนโอเพน ปี 1985 และ 1987 และวิมเบิลดัน ปี 1988 และ 1990) ฮาร์ดคอร์ท 2 ครั้ง (ยูเอสโอเพน ปี 1991 และ 1992) เอ็ดเบิร์กไม่เคยชนะเลิศเฟรนช์โอเพน

## อ้างอิง

หมวดหมู่:นักเทนนิสชาวสวีเดน
โป๊ยกั้ก

**โป๊ยกั้ก** (八角, จีนแต้จิ๋ว: boih4 gag4, ) หรือ **จันทน์แปดกลีบ** (star anise, star aniseed, badiane หรือ Chinese star anise) เป็นเครื่องเทศที่มีผลเป็นรูปดาว เป็นต้นไม้ขนาดเล็กไม่ผลัดใบ มีถิ่นกำเนิดทางตะวันตกเฉียงใต้ของประเทศจีน มีการใช้กันอย่างแพร่หลายในอาหารจีน ในอาหารอินเดีย อย่างในการัมมาซารา (Garam Masala) และในอาหารมลายู-อินโดนีเซีย โป๊ยกั้กเป็นส่วนผสมของผงห้าเครื่องเทศในการปรุงอาหารจีนแบบดั้งเดิม

## ลักษณะทางพฤกษศาสตร์
โป๊ยกั้กเป็นไม้ต้นขนาดเล็ก สูง 18 เมตร ใบรูปใบหอกกลับถึงรูปรีแคบ โคนสอบ ปลายใบแคบเป็นแถบยาว ปลายสุดเว้าหรือแหลม ไม่ผลัดใบ ดอกเดี่ยวสีเหลือง บางครั้งแต้มสีชมพูถึงแดง ดอกรูปทรงกลมแกมรูปถ้วย กลีบดอก 10 กลีบ รูปรีกว้าง ขอบกลีบมีขน และเป็นกระพุ้ง ก้านดอกยาวได้ถึง 4 เซนติเมตร ผลเป็นรูปดาว มี 5–13 พู เมล็ดรูปไข่ แต่ละพูมี 1 เมล็ด

## อ้างอิง

หมวดหมู่:เครื่องเทศ
หมวดหมู่:สมุนไพร
หมวดหมู่:สมุนไพรจีน
หมวดหมู่:คำและวลีภาษาแต้จิ๋ว
บิลเลโรฟอน

thumb|300px|บิลเลโรฟอน ขี่เพกาซัส ปราบไคมีรา เครื่องปั้นดินเผาสมัย 420 ปีก่อนคริสตกาล
**บิลเลโรฟอน**  (; )  เป็นวีรบุรุษในตำนานเทพปกรณัมกรีก มีชื่อเสียงจากการปราบสัตว์ประหลาดโบราณมากมาย เช่นเดียวกับแคดมุส และเพอร์ซิอุส ก่อนยุคของเฮราคลีส   ตำนานที่มีชื่อเสียงของบิลเลโรฟอน คือเรื่องเกี่ยวกับการปราบเพกาซัส และไคมีรา

บิลเลโรฟอนเป็นโอรสของกลอคัส พระราชาแห่งเมืองคอรินท์ กับยูริโน มีพระอนุชาคือ ดีลิอาดิส

หมวดหมู่:บุคคลในตำนานเทพปกรณัมกรีก
อานเดร แอกัสซี

**อานเดร เคิร์ก แอกัสซี** (, ออกเสียง ) นักเทนนิสชายชาวอเมริกัน ได้รับการยกย่องให้เป็นหนึ่งในนักกีฬาชาวอเมริกันที่เก่งที่สุดตลอดกาล อดีตมือวางอันดับหนึ่งของโลก ได้รับรางวัลชนะเลิศรายการแกรนด์สแลม 8 ครั้ง  โดยเป็นนักเทนนิสเพียงหนึ่งในแปดคนที่ชนะเลิศแกรนด์สแลมครบทั้ง 4 รายการใหญ่  แอกัสซีเป็นหนึ่งในสองผู้เล่นในประวัติศาสตร์ร่วมกับ ราฟาเอล นาดัล  ที่ทำสถิติชนะเลิศแกรนด์สแลมครบทุกรายการและคว้าเหรียญทองโอลิมปิกในประเภทชายเดี่ยวได้สำเร็จ โดยเขาคว้าเหรียญทองในการแข่งขันโอลิมปิกฤดูร้อน ค.ศ. 1996 ณ เมืองแอตแลนตา รัฐจอร์เจีย สหรัฐอเมริกา 

ในการแข่งขันยุคโอเพน แอกัสซีเป็นผู้เล่นคนแรกที่ชนะเลิศรายการออสเตรเลียนโอเพนได้ 4 สมัย เขายังเป็นผู้เล่นชายคนที่สองที่ชนะเลิศแกรนด์สแลมประเภทครบทุกรายการต่อจาก รอด เลเวอร์ ตำนานผู้เล่นชาวออสเตรเลียน เขาเป็นผู้เล่นคนแรกในยุคโอเพนที่ชนะเลิศแกรนด์สแลมในทุกพื้นผิวสนาม (คอร์ตคอนกรีต, คอร์ตดิน และ คอร์ตหญ้า) และ เป็นผู้เล่นชาวอเมริกันคนสุดท้ายจนถึงปัจจุบันที่คว้าแชมป์ออสเตรเลียนโอเพน (ค.ศ. 2003) และเฟรนช์โอเพน (ค.ศ. 1999) เขาชนะเลิศการแข่งขันรายการ เอทีพี มาสเตอร์ จำนวน 17 สมัย และ พาทีม เดวิส คัพ ของสหรัฐอเมริกาคว้าแชมป์โลกได้ 3 สมัย ใน ค.ศ. 1990, 1992 และ 1995 ในการแข่งขันระดับเมเจอร์ แอกัสซีสามารถคว้าตำแหน่งชนะเลิศแกรนด์สแลมได้ทั้งสิ้น 8 สมัย ประกอบไปด้วย ออสเตรเลียนโอเพน 4 สมัย, เฟรนช์โอเพน 1 สมัย, วิมเบิลดัน 1 สมัย และ ยูเอสโอเพน 2 สมัย)

เขาประกาศเลิกเล่นอาชีพใน ค.ศ. 2006 โดยมีสถิติเข้าชิงชนะเลิศแกรนด์สแลมจำนวน 15 สมัย คว้าคำแหน่งชนะเลิศ 8 สมัย และ รองชนะเลิศ 7 สมัย ปัจจุบันเขาผันตัวเองมาทำหน้าที่ผู้ฝึกสอนให้แก่นักเทนนิสระดับโลกใน เอทีพี ทัวร์ โดยเคยฝึกสอนแก่ นอวาก จอกอวิช ใน ค.ศ. 2017–2018 ปัจจุบันทำหน้าที่ผู้ฝึกสอนให้แก่ กริกอร์ ดิมิทรอฟ ผู้เล่นชาวบัลแกเรีย 

## ประวัติ
แอกัสซีเกิดเมื่อวันที่ 29 เมษายน ค.ศ. 1970 ในลาสเวกัส รัฐเนวาดา สหรัฐอเมริกา เป็นบุตรของนายเอมมานูเอล "ไมก์" แอกัสซี (Emmanuel "Mike" Aghassian) และนางเอลิซาเบท "เบ็ตตี" แอกัสซี (Elizabeth "Betty" Agassi née Dudley สกุลเดิม: ดัดลีย์) โดยบิดาของเขาเกิดที่เมืองซัลมาน ประเทศอิหร่าน โดยเป็นชาวอิหร่านเชื้อสายอาร์เมเนีย และอัสซีเรีย ซึ่งบิดาของเขาเคยเป็นตัวแทนชกมวยในการแข่งขันโอลิมปิก ปี 1948 และโอลิมปิกปี 1952 ก่อนที่จะอพยพมาอาศัยในสหรัฐอเมริกา ส่วนมารดาของแอกัสซี คือ เบ็ตตี ปัจจุบันเสียชีวิตด้วยโรคมะเร็งเต้านม

แอกัสซีได้ชื่อว่าเป็นนักเทนนิสที่รับลูกเสิร์ฟได้ดีที่สุดในยุคของเขา 

## ชีวิตส่วนตัว
ด้านชีวิตส่วนตัว อานเดร แอกัสซีเป็นคู่รักกับบรูก ชิลด์ส นานหลายปี ตั้งแต่ปี 1993  ทั้งคู่แต่งงานกันในปี 1997 และหย่าขาดกันในสองปีถัดมา แอกัสซีได้สนิทสนมกับสเตฟฟี กราฟ หลังจากทั้งคู่ต่างเป็นผู้ชนะเลิศเทนนิสเฟรนช์โอเพนประเภทเดี่ยว ในปีเดียวกัน เมื่อปี 1999 และแต่งงานกันในปี 2001 

## อ้างอิง

## แหล่งข้อมูลอื่น

หมวดหมู่:นักเทนนิสชาวอเมริกัน
หมวดหมู่:ชาวอเมริกันเชื้อสายอัสซีเรีย
หมวดหมู่:ชาวอเมริกันเชื้อสายอิหร่าน
หมวดหมู่:ชาวอเมริกันเชื้อสายอาร์มีเนีย
หมวดหมู่:บุคคลจากลาสเวกัส
หมวดหมู่:ผู้เขียนอัตชีวประวัติชาวอเมริกัน
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:นักลงทุนชาวอเมริกัน
สถาบันวิจัยเทคโนโลยีการเกษตร มหาวิทยาลัยเทคโนโลยีราชมงคลล้านนา

**สถาบันวิจัยเทคโนโลยีการเกษตร** เป็นส่วนราชการ ระดับสำนัก สังกัดมหาวิทยาลัยเทคโนโลยีราชมงคลล้านนา ตั้งอยู่ที่หมู่ 11 ตำบลพิชัย อำเภอเมืองลำปาง จังหวัดลำปาง (ด้านหลังมหาวิทยาลัยเทคโนโลยีราชมงคลล้านนา ลำปาง) มีหน้าที่ในการค้นคว้าวิจัยและให้บริการวิชาการด้านการเกษตร อุตสาหกรรมเกษตร การสร้างสิ่งประดิษฐ์ ฝึกทักษะวิชาชีพ ผลิตพันธุ์พืชที่ดีให้กับเกษตรกร รวมถึงการให้บริการตรวจวิเคราะห์ทางการเกษตร

## วิวัฒนาการ

สถาบันวิจัยเทคโนโลยีการเกษตร จัดตั้งขึ้นเมื่อปี พ.ศ. 2518 โดยใช้ชื่อว่า "สถาบันวิจัยและฝึกอบรมการเกษตร" สังกัดสถาบันเทคโนโลยีราชมงคล เพื่อเป็นแหล่งค้นคว้าทางวิชาการเกษตรและฝึกอบรมครู อาจารย์ นักศึกษา ตลอดจนประชาชนทั่วไป มีฐานะเทียบเท่ากอง หรือคณะ ต่อมาเมื่อวันที่ 19 ตุลาคม พ.ศ. 2532 กระทรวงศึกษาธิการได้มีประกาศแบ่งส่วนราชการสถาบันเทคโนโลยีราชมงคล มีการจัดตั้งสถาบันวิจัยและฝึกอบรมการเกษตรเพิ่มขึ้นอีก 1 แห่งที่จังหวัดสกลนคร ทำให้สถาบันฯ ได้เปลี่ยนชื่อเป็น "สถาบันวิจัยและฝึกอบรมการเกษตรลำปาง" 

ในปี พ.ศ. 2548 พระราชบัญญัติมหาวิทยาลัยเทคโนโลยีราชมงคล พ.ศ. 2548 ได้ยุบรวมเอา 6 วิทยาเขตภาคเหนือ และสถาบันวิจัยและฝึกอบรมการเกษตรลำปาง เข้าด้วยกันเป็น "มหาวิทยาลัยเทคโนโลยีราชมงคลล้านนา" โดยสถาบันฯ มีฐานะเป็นหน่วยงานในสังกัด สถาบันวิจัยและพัฒนา

จนกระทั่งเมื่อวันที่ 2 กุมภาพันธ์ พ.ศ. 2552 จึงได้มีการยกฐานะสถาบันวิจัยและฝึกอบรมการเกษตรลำปางขึ้นเป็น "สถาบันวิจัยเทคโนโลยีการเกษตร" ปัจจุบันสถาบันวิจัยเทคโนโลยีการเกษตร ได้มีการจัดการเรียนการสอนในระดับบัณฑิตศึกษา ในสาขาวิชาพืชศาสตร์ และสาขาวิชาเทคโนโลยีการเกษตร ด้วย ในปีแรกมีนักศึกษาจำนวน 9 คน 

## อ้างอิง

วิจัยเทคโนโลยีการเกษตร
ราชมงคลล้านนา
แก่นปีศาจ

thumb|แบบจำลองพลูโทเนียมทรงกลมจากเหตุการณ์ในปี ค.ศ. 1945 ที่ล้อมรอบด้วยแท่งสารประกอบคาร์บอน-ทังสเตนสำหรับสะท้อนนิวตรอน
**แก่นปีศาจ** () เป็นชื่อเล่นของพลูโทเนียมมวลใต้วิกฤตหนัก 6.2 กิโลกรัมที่เกิดมวลวิกฤตโดยอุบัติเหตุถึง 2 ครั้งที่สถาบันวิจัยลอส อลามอสในปี ค.ศ. 1945 และ 1946 ผลของอุบัติเหตุแต่ละครั้งทำให้เกิดพิษรังสีเฉียบพลันเป็นผลให้นักวิทยาศาสตร์เสียชีวิตในเวลาต่อมา หลังจากเหตุการณ์เหล่านั้นจึงเรียกมันว่าแก่นปีศาจ

## อุบัติเหตุครั้งแรก
วันที่ 21 สิงหาคม ค.ศ. 1945 แก่นพลูโทเนียมได้ประทุรังสีนิวตรอนฉายใส่ แฮรี่ เดกเลี่ยน (Harry Daghlian) นักฟิสิกส์ผู้ทำผิดพลาดในขณะที่ทำการทดลองการสะท้อนนิวตรอนกับแก่นเพียงคนเดียวลำพัง แก่นถูกวางในกำแพงคาร์บอน-ทังสเตนที่สามารถสะท้อนนิวตรอนได้ โดยซ้อนกันเป็นชั้นๆ และในแต่ละชั้นที่เพิ่มขึ้นก็ยิ่งเข้าใกล้มวลวิกฤต ขณะที่เดกเลี่ยนกำลังวางซ้อนแท่งคาร์บอน-ทังสเตนรอบแก่น คาร์บอน-ทังสเตนก้อนหนึ่งได้ตกลงไปบนแก่น ทำให้เกิดมวลวิกฤต แม้เขาจะรื้อกำแพงอย่างรวดเร็วแต่ก็ไม่ทันการ เดกเลี่ยนได้รับปริมาณรังสีปริมาณมาก เขาเสียชีวิตใน 25 วันให้หลัง

## อุบัติเหตุครั้งที่สอง
thumb|แบบจำลองจากเหตุการณ์ในปี ค.ศ. 1946 จะมีแค่ครึ่งวงกลมของตัวสะท้อนไม่มีแก่นพลูโทเนียม ซึ่งจะถูกเปิดแง้มไว้ด้วยไขควง
วันที่ 21 พฤษภาคม ค.ศ 1946 ลูอิส สโลทิน (Louis Slotin) นักฟิสิกส์และนักวิทยาศาสตร์คนอื่นๆในสถาบันวิจัยลอส อลามอส ได้ดำเนินการทดลองที่เกี่ยวข้องกับการสร้างปฏิกิริยาฟิชชันโดยวางเบริลเลียม (ตัวสะท้อนนิวตรอน) ทรงครึ่งวงกลม 2 อันรอบแก่นพลูโทเนียม ในมือของสโลทินถือไขควงอยู่เพื่อแยกครึ่งวงกลมนั้นออกจากกัน แต่เขากลับพลาด ตัวสะท้อนนิวตรอนเบริลเลียมครึ่งวงกลมนั้นปิดเข้าหากัน ทำให้แก่นเกิดมวลเหนือวิกฤต ปลดปล่อยรังสีออกมาจำนวนมาก เขาดึงซีกครึ่งบนออกอย่างรวดเร็วเพื่อหยุดปฏิกิริยาลูกโซ่ซึ่งนั้นทำให้รักษาชีวิตคนอีก 7 คนในห้องทดลองไว้ได้ แต่สโลทินก็เสียชีวิตใน 9 วันหลังจากรับพิษรังสีปริมาณมากเข้าไป นักวิทยาศาสตร์ผู้ช่วยบาดเจ็บสาหัสและอวัยวะบางส่วนทุพพลภาพถาวร ขณะที่คนอื่นๆในห้องไม่ได้ทุพพลภาพถาวรจากอุบัติเหตุ

## การใช้งาน
แก่นปีศาจถูกนำไปใช้สำหรับการทดสอบระเบิดเอเบิล (ABLE) ของชุดปฏิบัติการครอสส์โรดส์ (Crossroads) ในวันที่ 1 กรกฎาคม ค.ศ 1946 ซึ่งแสดงให้เห็นว่าการทดลองการเกิดมวลวิกฤตของเดกเลี่ยนและสโลทินช่วยเพิ่มประสิทธิภาพของอาวุธ

## อ้างอิง

## แหล่งข้อมูลอื่น
* McLaughlin et al. "A Review of Criticality Accidents" by Los Alamos National Laboratory (Report LA-13638), May 2000.

หมวดหมู่:อุบัติเหตุนิวเคลียร์
หมวดหมู่:อาวุธนิวเคลียร์
หมวดหมู่:พลูโทเนียม
K′

**K**' () หรือ "เคแดช" เป็นตัวละครจากเกม *[[เดอะคิงออฟไฟท์เตอร์ส]]* ที่ปรากฏตัวครั้งแรกในภาค '99 ในฐานะตัวละครเอก นอกจากนี้ K' ยังได้หวนกลับมาทำศึกอีกครั้งใน *[[เดอะคิงออฟไฟท์เตอร์ส XIV]]* ซึ่งมาพร้อมกับแว่นตาสีแดงซึ่งเป็นสัญลักษณ์ประจำตัวของเขา

## ประวัติตามท้องเรื่อง
**K**' คือชายลึกลับที่ไม่มีใครทราบถึงชื่อจริงของเขา ซึ่งใช้ชีวิตอยู่ร่วมกับพี่สาวของเขาอย่างมีความสุข แต่แล้ววันหนึ่ง พวกเขาถูกองค์กร NESTS จับตัวไป และถูกกักขังโดยองค์กรดังกล่าว ใน ค.ศ. 1998 K' ได้มีส่วนเข้าร่วมโครงการสร้างโคลนของ เคียว คุซานางิ โดยเขาได้รับ DNA มาจากเคียว ทำให้เขาสามารถใช้พลังในการควบคุมเปลวเพลิงได้เช่นเดียวกับเคียว ทั้งนี้ K'ได้ถูกล้างสมองจนทำให้เชื่อว่าตัวเขาคือร่างโคลนของ"คริซาลิด" ความทรงจำในอดีตหลายประการของเขาได้ถูกลบล้างโดยองค์กร NESTS ตลอดจนเป็นการลืมโดยตัวเขาเอง ทั้งที่จงใจให้ลืมและไม่จงใจ

## การตอบรับ
K′ ได้รับการตอบรับเป็นอย่างดีจากแฟน ๆ ใน ค.ศ. 2005 จากการสำรวจความคิดเห็นโดยบริษัทเอสเอ็นเคเพลย์มอร์ยูเอสเอ เขาได้รับการโหวตให้เป็นตัวละครยอดนิยมอันดับสี่ด้วยคะแนน 338 คะแนนโหวต ตัวละครนี้ได้รับการนำมาใช้เป็นตัวนำโชคในฉลองครบรอบ 15 ปี *เดอะคิงออฟไฟท์เตอร์ส* 

## อ้างอิง

## แหล่งข้อมูลอื่น
* ข้อมูลที่เกี่ยวข้องกับ "K'" 
* The King of Fighters 10th Anniversary Official Website

หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักเจี๋ยฉวนเต้า
หมวดหมู่:ตัวละครในบันเทิงคดีที่มีภาวะเสียความจำ
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2542
สรุปเหรียญพาราลิมปิกฤดูร้อน 1996

**สรุปเหรียญ[[พาราลิมปิกฤดูร้อน 1996]]** เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 16–25 สิงหาคม ค.ศ. 1996 ณ เมืองแอตแลนตา สหรัฐอเมริกา

## ตารางสรุปเหรียญพาราลิมปิกฤดูร้อน 1996
:
:

## อ้างอิง
* Medal Standings Atlanta 1996 Paralympic Games , คณะกรรมการพาราลิมปิกสากล (IPC), สืบค้น 11 ก.ย. 2555.

## ดูเพิ่ม
* สรุปเหรียญโอลิมปิกฤดูร้อน 1996

1996
ประเทศไทยในเอเชียนเกมส์ 2002

**ประเทศไทย** เข้าร่วมแข่งขันกีฬาเอเชียนเกมส์ ครั้งที่ 14 ค.ศ. 2002 (พ.ศ. 2545) จะจัดขึ้นที่ เมืองปูซาน  ประเทศเกาหลีใต้ ระหว่างวันที่ 29 กันยายน ถึง 14 ตุลาคม พ.ศ. 2545

## เหรียญรางวัล

## อ้างอิง

หมวดหมู่:ประเทศไทยในเอเชียนเกมส์
สรุปเหรียญพาราลิมปิกฤดูร้อน 2000

**สรุปเหรียญ[[พาราลิมปิกฤดูร้อน 2000]]** เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 18–29 ตุลาคม ค.ศ. 2000 ณ เมืองซิดนีย์ ประเทศออสเตรเลีย

## ตารางสรุปเหรียญพาราลิมปิกฤดูร้อน 2000
:
:

## อ้างอิง
* Medal Standings Sydney 2000 Paralympic Games, คณะกรรมการพาราลิมปิกสากล (IPC), สืบค้น 11 ก.ย. 2555.

## ดูเพิ่ม
* สรุปเหรียญโอลิมปิกฤดูร้อน 2000

2000
สรุปเหรียญพาราลิมปิกฤดูร้อน 2004

**สรุปเหรียญ[[พาราลิมปิกฤดูร้อน 2004]]** เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 17–28 กันยายน ค.ศ. 2004 ณ กรุงเอเธนส์ ประเทศกรีซ

## ตารางสรุปเหรียญพาราลิมปิกฤดูร้อน 2004
:
:

## อ้างอิง
* Medal Standings ATHENS 2004 Paralympic Games, คณะกรรมการพาราลิมปิกสากล (IPC), สืบค้น 11 ก.ย. 2555.

## ดูเพิ่ม
* สรุปเหรียญโอลิมปิกฤดูร้อน 2004

2004
สรุปเหรียญพาราลิมปิกฤดูร้อน 1992

**สรุปเหรียญ[[พาราลิมปิกฤดูร้อน 1992]]** เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมกีฬาพาราลิมปิกชนะระหว่างการแข่งขันตั้งแต่ 3–14 กันยายน ค.ศ. 1992

## ตารางสรุปเหรียญพาราลิมปิกฤดูร้อน 1992

:
:

## อ้างอิง
* Medal Standings Barcelona 1992 Paralympic Games, คณะกรรมการพาราลิมปิกสากล (IPC), สืบค้น 11 ก.ย. 2555.

## ดูเพิ่ม
* สรุปเหรียญโอลิมปิกฤดูร้อน 1992

1992
สรุปเหรียญพาราลิมปิกฤดูร้อน 1988

**สรุปเหรียญ[[พาราลิมปิกฤดูร้อน 1988]]** เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมโอลิมปิกชนะระหว่างการแข่งขันตั้งแต่ 15–24 ตุลาคม ค.ศ. 1988

## ตารางสรุปเหรียญพาราลิมปิกฤดูร้อน 1988

:
:

## อ้างอิง
* Medal Standings Seoul 1988 Paralympic Games, คณะกรรมการพาราลิมปิกสากล (IPC), สืบค้น 11 ก.ย. 2555.

## ดูเพิ่ม
* สรุปเหรียญโอลิมปิกฤดูร้อน 1988

หมวดหมู่:โอลิมปิกฤดูร้อน 1988
1988
ยันนิก โนอาห์

**ยันนิก โนอาห์** นักเทนนิสชายชาวฝรั่งเศสเชื้อสายแคเมอรูน แชมเปียนเฟรนช์โอเพนประเภทชายเดี่ยว ประจำปี 1983  และเป็นกัปตันทีมชาติฝรั่งเศสในการแข่งขันเดวิสคัพ ชนะเลิศในปี 1991 และ 1996  และชนะเลิศเฟดคัพในปี 1997 

ยันนิก โนอาห์เป็นบุตรของ แซคารี โนอาห์ อดีตนักฟุตบอลทีมชาติแคเมอรูน  ด้านชีวิตส่วนตัว เขาแต่งงานสามครั้ง มีบุตร 5 คน คนโตที่เกิดจากเซซิเลีย โรด อดีตมิสสวีเดน ชื่อ โจอาคิม โนอาห์ เป็นนักบาสเกตบอลอาชีพ ปัจจุบันเล่นให้กับทีมชิคาโกบูลส์

หลังจากเลิกเล่นเทนนิสอาชีพ ยันนิก โนอาห์ หันมาเป็นนักร้อง ร้องเพลงแนวป็อป-โซล

## อ้างอิง

หมวดหมู่:นักเทนนิสชาวฝรั่งเศส
หมวดหมู่:นักร้องฝรั่งเศส
หมวดหมู่:บุคคลจากจังหวัดอาร์แดน
หมวดหมู่:ชาวฝรั่งเศสเชื้อสายแคเมอรูน
แกลมเมทัล

**แกลมเมทัล** () (แนวเพลงนี้ยังเป็นที่รู้จักในชื่ออื่น ๆ **แฮร์เมทัล**, **สลีชเมทัล** และบ่อยครั้งมักจะเรียกแนวเพลงนี้ว่า **ป็อปเมทัล**) เป็นแนวเพลงย่อยของฮาร์ดร็อก และ เฮฟวีเมทัล โดยเป็นองค์ประกอบแนวเพลงประเภทพังก์ร็อคและเพลงป็อป,  โดยแนวเพลงดังกล่าวได้รับอิทธิพลในช่วงยุค 1970s จากแนวเพลง แกลมร็อก

วงดนตรีที่เป็นแกลมเมทัลเฉกเช่น แอโรสมิธ , อลิซ คูเปอร์, Cheap Trick, คิส, The New York Dolls และ แวนแฮเลน แนวเพลงแกลมเมทัลเกิดขึ้นในช่วงปลายคริสต์ทศวรรษ 1970 ถึงต้นคริสต์ทศวรรษ 1980 ในสหรัฐอเมริกา โดยเฉพาะอย่างยิ่งในย่าน Sunset Strip ในลอสแอนเจลิสโดยมีวงหัวหอกอย่าง มอตลีย์ครู Quiet Riot, Ratt and Bon Jovi. ประสบความสำเร็จตลอดทั้งคริสต์ทศวรรษ 1980 ถึงต้นคริสต์ทศวรรษ 1990
จนนำพาทำให้มีวงดนตรีโด่งดังจนมีชื่อเสียงอย่าง Poison, Cinderella และ Warrant แกลมเมทัล แกลมเมทัลยังมีส่วนเกี่ยวข้องกับเสื้อผ้าฉูดฉาดและการแต่งหน้า, วง Poison  พวกเขามีผมยาวและยังหวีผมย้อน, อุปกรณ์เสริมปรุงแต่ง อาทิ โลหะหนัง ขนสัตว์ และการแต่งหน้าระหว่างการแสดงสด

คำว่า แฮร์แบนด์ เป็นคำที่มีใช้โดยเอ็มทีวี ในคริสต์ทศวรรษ 1990 และกลายเป็นลักษณะของวงทั่วไปหลายวงที่มีลักษณะไว้ผมยาว หวีผมย้อนทาง

## อ้างอิง

หมวดหมู่:แนวเพลงย่อยเฮฟวีเมทัล
อลิซ คูเปอร์

**อลิซ คูเปอร์** () เกิดเมื่อวันที่ 4 กุมภาพันธ์ ค.ศ. 1948 เป็นนักร้องเพลงร็อกชาวอเมริกัน นักแต่งเพลง ผู้ดำเนินรายการ ที่มีอาชีพยาวนานมากกว่า 4 ทศวรรษ กับการแสดงบนเวทีที่มีเครื่องประหารชีวิต เก้าอี้ไฟฟ้า เลือดปลอม งูเหลือม หญิงสาว คูเปอร์มีชื่อเสียงจากภาพยนตร์สยองขวัญ รายการโทรทัศน์ และเป็นผู้บุกเบิกดนตรีการาจร็อกที่แสดงอย่างยิ่งใหญ่และเป็นเครื่องหมายของความรุนแรงของดนตรีเฮฟวีเมทัลที่เขาออกแบบเพื่อสร้างความตะลึง

อลิซ คูเปอร์ เดิมเป็นวงดนตรีที่ประกอบด้วยสมาชิก คือ ตัวเขา ในตำแหน่งร้องและเล่นฮาร์โมนิกา ,เกล็น บักซ์ตัน ตำแหน่งลีดกีตาร์ ,ไมเคิล บรูซ ตำแหน่งกีตาร์จังหวะ, เดนนิส ดันนาเวย์ ตำแหน่งกีตาร์เบส และนีล สมิท ตำแหน่งกลอง วงอลิซคูเปอร์ประสบความสำเร็จก้าวเข้าสู่กระหลักนานาชาติในปี 1971 กับเพลงฮิต "I'm Eighteen" จากอัลบั้มชุด *[[Love it to Death]]* ที่ตามมาด้วยซิงเกิลที่ดังกว่าคือ "School's Out"  ในปี 1972 วงประสบความสำเร็จสูงสุดกับผลงานอัลบั้มชุด 1973 ชุด *[[Billion Dollar Babies]]*

ผลงานชุดเดี่ยวของเขาในฐานะ อลิซ คูเปอร์ ได้นำชื่อวงมาเป็นชื่อตัวเขาเอง กับคอนเซปต์อัลบั้มชุด *[[Welcome to My Nightmare]]* ในปี 1975 และในปี 2008 เขาออกอัลบั้มเดี่ยวชุดที่ 18 ของเขาชื่อชุด ''Along Came a Spider'' นอกจากแนวเพลงดั้งเดิมของเขา ดีทรอยต์ร็อก ในหลายปีที่ผ่านมาเขายังได้ทดลองแนวเพลงหลากหลายกันไป อย่าง คอนเซปชวลร็อก, อาร์ตร็อก, แกลมเมทัล, นิวเวฟ, ป็อปร็อก, ซอฟต์ร็อก, เอกซ์เพอริเมนทอลร็อก, เฮฟวีเมทัล และอินดัสเตรียลร็อก  ในปีล่าสุดเขากลับมาทำเพลงแนวการาจร็อกดั้งเดิม

ช่องวีเอชวัน จัดอันดับให้เขาอยู่อันดับ 20 ในหัวข้อ 100 อันดับศิลปินฮาร์ดร็อกที่ยิ่งใหญ่ที่สุด

## อ้างอิง

## แหล่งข้อมูลอื่น

* Official website
* Official ''Nights with Alice Cooper'' website 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายฝรั่งเศส
หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2511
หมวดหมู่:บุคคลจากรัฐมิชิแกน
แมทส์ วิแลนเดอร์

**แมทส์ วิแลนเดอร์** เกิดเมื่อวันที่ 22 สิงหาคม ค.ศ. 1964 นักเทนนิสชายชาวสวีเดน อดีตมือวางอันดับหนึ่งของโลกประเภทชายเดี่ยว ระหว่างปี 1982 ถึง 1988 วิแลนเดอร์เคยชนะเลิศเทนนิสแกรนด์สแลมประเภทชายเดี่ยว 7 ครั้ง (เฟรนช์โอเพน 3 ครั้ง, ออสเตรเลียนโอเพน 3 ครั้ง และยูเอสโอเพน 1 ครั้ง) และประเภทชายคู่ 1 ครั้งที่วิมเบิลดัน   โดยเฉพาะในปี 1988 เป็นปีที่วิแลนเดอร์ประสบความสำเร็จสูงสุด ชนะเลิศแกรนด์สแลม 3 รายการ จาก 4 รายการ (ยกเว้นเทนนิสวิมเบิลดัน)

ปัจจุบันวิแลนเดอร์ใช้ชีวิตอยู่ในรัฐไอดาโฮ สหรัฐอเมริกา สมรสกับนางแบบชาวแอฟริกาใต้  เป็นกัปตันทีมชาติสวีเดนในการแข่งขันเดวิสคัพ  และเป็นผู้ฝึกสอนให้กับมารัต ซาฟิน

## อ้างอิง

หมวดหมู่:นักเทนนิสชาวสวีเดน
ขนมมันสำปะหลัง

thumb|ขนมมันสำปะหลัง
**ขนมมันสำปะหลัง**เป็นขนมที่พบได้ทั่วไปทั้งภาคกลางและภาคเหนือ โดยทางเหนือเรียก **ขนมมันต้าง** ส่วนผสมหลักเป็นมันสำปะหลังโม่ละเอียด นำไปผสมกับน้ำตาลและเกลือ นึ่งให้สุก ซึ่งเมื่อสุกแล้วจะใสและเหนียวกว่าเมื่อขนมดิบ เวลารับประทาน ตัดเป็นชิ้น ๆ นำไปคลุกกับมะพร้าวขูด

## ส่วนผสม

# เนื้อมันสำปะหลัง (ขูดละเอียด) 400 กรัม 
# น้ำตาลทรายขาว 200 กรัม
# น้ำใบเตย 1 ถ้วย
# ​​​​​​เนื้อมะพร้าวทึนทึกขูด 1 ถ้วย
# เกลือป่นเล็กน้อย
# ​ถ้วยตะไล (สำหรับนึ่ง)

## วิธีทำ

# ผสมเนื้อมันสำปะหลังขูดกับน้ำตาลทราย ค่อย ๆ เทน้ำใบเตยลงนวดให้เข้ากันจนน้ำตาลละลาย
# ตักส่วนผสมใส่ถ้วยตะไลแล้วนำไปวางเรียงในชุดนึ่ง
# นำชุดนึ่งที่ใส่น้ำแล้วขึ้นตั้งไฟรอจนน้ำเดือด ยกชุดนึ่งที่ใส่ขนมวางลงไปนึ่งประมาณ 10-15 นาที หรือจนขนมสุก นำออกมาพักไว้ให้เย็น
# นำเนื้อมะพร้าวขูดไปนึ่งประมาณ 5 นาที แล้วนำออกมาคลุกกับเกลือป่นเล็กน้อย
# แคะขนมมันออกจากพิมพ์ นำไปคลุกกับมะพร้าวขูดที่เตรียมไว้ จัดใส่จาน พร้อมเสิร์ฟ

## อ้างอิง
รายชื่อตอนในสึซึมิยะ ฮารุฮิ

**รายชื่อตอนของสึซึมิยะ ฮารุฮิ** หมายถึง รายชื่อตอนตามลำดับการฉายอะนิเมะบนโทรทัศน์ของเรื่อง สึซึมิยะ ฮารุฮิ ทั้งหมด 14 ตอน ออกฉายมาในปี พ.ศ. 2549 ทั้งนี้รวมอีก 14 ตอน ที่นำกลับมาฉายใหม่พร้อมกับ 14 ตอนแรก ซึ่งออกฉายในปี พ.ศ. 2552 ทำให้อะนิเมะในซีรีส์นี้ มีทั้งหมด 28 ตอน แบ่งลำดับการฉายได้ดังนี้ อิ๊ก 

## ลำดับการฉายในปี พ.ศ. 2549
: การฉายอะนิเมะสำหรับในภาคโทรทัศน์ในปีนั้น หลังจากจบของทุกตอน จะมีการบอกชื่อตอนต่อไป โดยทุกครั้ง เคียวน์ กับ ฮารุฮิ จะบอกชื่อตอนต่อไป คนละชื่อทุกครั้ง ในตารางข้างล่าง จะอ้างอิง**ลำดับการฉายแบบที่ 1** จะเป็นชื่อตอนที่เคียวน์ประกาศ ซึ่งจะไม่ใช่แนวเครียดตั้งแต่เริ่ม แต่หากยึดตามที่ฮารุฮิประกาศ จะเป็น**ลำดับการฉายแบบที่ 2** ซึ่งจะเปิดเรื่องมาเครียดตั้งแต่เริ่มต้น (ในฉบับ DVD ของเรื่องยึดลำดับตามที่ฮารุฮิประกาศ) ดังนี้

## ลำดับการฉายในปี พ.ศ. 2552
:ในปี พ.ศ. 2552 ได้มีการกลับมาฉายโทรทัศน์แอนิเมชั่นเรื่องดังกล่าวอีกครั้งหนึ่ง (Re-run) โดยทางทีมงานผู้สร้าง ได้จัดทำตอนเพิ่มจนรวมทั้งหมด 28 ตอน อันได้แก่ 
* **ลำนำใบไผ่** ( )
* **สิงหาอลเวง** () เป็นตอนที่ถูกวิจารณ์มากที่สุดในเรื่องของความซ้ำซากของตอนนี้ เพราะฉายให้ชมถึง 8 รอบ ทางทีมงานผู้สร้างได้กล่าวถึงเหตุผลไว้ว่า เพื่อทำให้ผู้ชมได้รับรู้ถึงการวนลูป ที่เกิดจากสิ่งที่ฮารุฮิได้พูดไว้ว่าต้องการหน้าปิดเทอมฤดูร้อนตลอดไป
* **เสียงถอนหายใจ ของ สึซึมิยะ ฮารุฮิ**  () มีทั้งหมด 5 ตอนด้วยกัน เป็นมีเนื้อเรื่องเกี่ยวกับการทำภาพยนตร์ของกลุ่ม SOS 
ซึ่งลำดับการฉายดังกล่าว เป็นไปดังตารางข้างล่าง ดังนี้
 

หมวดหมู่:รายการโทรทัศน์
หมวดหมู่:สึซึมิยะ ฮารุฮิ
บอริส เบกเคอร์

**บอริส ฟรานซ์ เบกเคอร์** (Boris France Becker; 22 พฤศจิกายน ค.ศ. 1967) เป็นนักเทนนิสชายชาวเยอรมัน อดีตมือวางอันดับหนึ่งของโลก เบกเคอร์เป็นแชมเปียนเทนนิสแกรนด์สแลมประเภทชายเดี่ยว 6 ครั้ง  เหรียญทองโอลิมปิก เป็นเจ้าของสถิตินักเทนนิสชายที่อายุน้อยที่สุดที่ชนะเลิศเทนนิสวิมเบิลดัน ขณะอายุเพียง 17 ปี 7 เดือน ในปี 1986 

เบกเคอร์เป็นนักเทนนิสที่มีลูกเสิร์ฟแรงและแม่นยำ ทำให้ได้ฉายาว่า *Boom Boom*  ถนัดการเล่นลูกวอลเลย์ การตีลูกโฟร์แฮนด์ และการรีเทิร์นลูกเสิร์ฟ โดยเฉพาะในสนามพื้นหญ้าและพื้นพรม

เบกเคอร์ได้ครองอันดับหนึ่งของโลกเป็นช่วงระยะเวลาสั้นๆ ประมาณ 12 สัปดาห์ในปี 1991 โดยในระยะเวลาที่เหลือ จะครองอันดับที่สองรองจากอิวาน เลนเดิล

## อ้างอิง

หมวดหมู่:นักเทนนิสชาวเยอรมัน
หมวดหมู่:บุคคลจากรัฐบาเดิน-เวือร์ทเทิมแบร์ค
หมวดหมู่:ชาวเยอรมันเชื้อสายยิว
อำนวย ยศสุข

**อำนวย ยศสุข** (เกิด 5 มิถุนายน พ.ศ. 2480) เป็นนักการเมืองชาวไทย ปัจจุบันดำรงตำแหน่งนายกสภามหาวิทยาลัยแม่โจ้ เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลบรรหาร ศิลปอาชา อดีตรัฐมนตรีช่วยว่าการกระทรวงการต่างประเทศ ในรัฐบาลชาติชาย ชุณหะวัณ อดีตรัฐมนตรีช่วยว่าการกระทรวงการคลัง อดีตรัฐมนตรีช่วยว่าการกระทรวงสาธารณสุข ในรัฐบาลเปรม ติณสูลานนท์ อดีตสมาชิกสภาผู้แทนราษฎรจังหวัดเชียงใหม่ อดีตสมาชิกวุฒิสภาจังหวัดเชียงใหม่

## ประวัติ
อำนวย ยศสุข เกิดเมื่อวันที่ 5 มิถุนายน พ.ศ. 2480 ที่ตำบลหางดง อำเภอฮอด จังหวัดเชียงใหม่ เป็นบุตรของนายทองดี และนางเรือน ยศสุข  สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ ในปี พ.ศ. 2504 ระดับปริญญาโท สาขาเศรษฐศาสตร์การเกษตร จากมหาวิทยาลัยอริโซนา สหรัฐอเมริกา พ.ศ. 2511 และระดับปริญญาเอกดุษฎีบัณฑิตกิตติมศักดิ์ สาขาเศรษฐศาสตร์การเกษตร จากสถาบันเทคโนโลยีการเกษตรแม่โจ้ ในปี พ.ศ. 2526

## การทำงาน
อำนวย เริ่มรับราชการในตำแหน่งเศรษฐกรตรี กองแผนงาน สำนักงานปลัดกระทรวงเกษตรและสหกรณ์ ในปี พ.ศ. 2505 จนถึงปี พ.ศ. 2518 

อำนวย เริ่มเข้าสู่การเมืองในการเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2522 สังกัดพรรคกิจสังคม ต่อมาในปี พ.ศ. 2538 ได้เข้าร่วมกับพรรคนำไทย จนกระทั่งปี พ.ศ. 2539 จึงย้ายมาสังกัดพรรคความหวังใหม่ จนกระทั่งได้รับตำแหน่งรองหัวหน้าพรรค ในปี พ.ศ. 2543 ได้รับเลือกตั้งเป็นสมาชิกสภาผู้แทนราษฎร รวม 7 สมัย เคยดำรงตำแหน่งรัฐมนตรีช่วยว่าการหลายกระทรวง ได้แก่ กระทรวงพาณิชย์ กระทรวงการต่างประเทศ กระทรวงการคลัง และกระทรวงสาธารณสุข และตำแหน่งที่ปรึกษานายกรัฐมนตรี (พลเอกชวลิต ยงใจยุทธ) ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ลงสมัครรับเลือกตั้งในนามพรรคความหวังใหม่ แต่ได้คะแนนเพียงอันดับที่ 3 รองจากนางผณินทรา ภัคเกษม อดีตสมาชิกสภาผู้แทนราษฎร (ภรรยาส่งสุข ภัคเกษม) จากพรรคไทยรักไทย และขุนทอง อินทร์ไทย จากพรรคประชาธิปัตย์

ในปี พ.ศ. 2549 อำนวย ได้รับการเลือกตั้งเป็นสมาชิกวุฒิสภา จังหวัดเชียงใหม่ ได้คะแนน 50,313 คะแนน เป็นลำดับที่ 5 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้เข้าร่วมงานทางการเมืองกับพรรคมัชฌิมาธิปไตย และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในนามพรรคมัชฌิมาธิปไตย แต่ไม่ได้รับเลือกตั้ง

อำนวย ได้รับแต่งตั้งเป็นนายกสภามหาวิทยาลัยแม่โจ้ ในปี พ.ศ. 2552 จนถึงปัจจุบัน

## เครื่องราชอิสริยาภรณ์

## อ้างอิง

## แหล่งข้อมูลอื่น
* กรรมการสภามหาวิทยาลัยแม่โจ้ 

หมวดหมู่:บุคคลจากอำเภอฮอด
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:สมาชิกวุฒิสภาจังหวัดเชียงใหม่
หมวดหมู่:พรรคประชาธิปัตย์
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคนำไทย
หมวดหมู่:พรรคมัชฌิมาธิปไตย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับปริญญากิตติมศักดิ์จากมหาวิทยาลัยแม่โจ้
หมวดหมู่:ประธานและนักลงทุนฟุตบอลชาวไทย
หลวงพ่อทองวัดโบสถ์

thumb|250px|"หลวงพ่อทองวัดโบสถ์" ฉบับจัดพิมพ์โดยสภาพระธรรมกถึกแห่งคณะสงฆ์ไทย

**หลวงพ่อทองวัดโบสถ์** เป็นนิยายอิงหลักธรรมทางพระพุทธศาสนา มีทั้งภาคแรก ภาคสอง และภาคสมบูรณ์ ซึ่งประพันธ์โดยคุณ ทวี วรคุณ โดยในฉบับสมบูรณ์นี้ได้รับการยอมรับว่าเป็นผลงานดีเด่นที่ได้รับรางวัล ยู.เนส.โก. ใน พ.ศ. 2510  โดยมีเนื้อหามุ่งเน้นหลักธรรมะด้านต่างๆ รวมทั้งมุ่งเน้นให้ผู้คนเชื่อมั่นในเรื่องของกฎแห่งกรรมกันมากขึ้น นอกจากนี้ หลวงพ่อทองวัดโบสถ์ ยังเป็นผลงานที่ได้รับการตีพิมพ์ซ้ำหลายครั้ง และได้รับการจัดทำเป็นละครโทรทัศน์มาแล้วครั้งหนึ่ง

## ตัวละครสำคัญ
* หลวงพ่อทอง
* แม่กิมเฮียง
* เจ้าเผื่อน
* นายแดง
* แม่ส้มลิ้ม
* พระม่วง
* ครูสมพงษ์
* ทิดโถม
* *ฯลฯ*

## เนื้อเรื่องย่อ
*หลวงพ่อทองวัดโบสถ์* เป็นงานเขียนที่กล่าวถึงเรื่องราวของผู้คนมากมาย ที่มีส่วนเกี่ยวข้องกับหลวงพ่อทองทั้งทางตรงและทางอ้อม เช่น "แม่กิมเฮียง" สาวงามผู้เป็นที่หมายปองของเหล่าชายหนุ่ม ต่อมา "ทิด แร่ม" ได้ใช้น้ำมันจันทน์ทาที่แขนของแม่กิมเฮียง แม่กิมเฮียงเริ่มมีอาการจิตหลอน ทิดแร่ม กล่าวว่าเธอจะต้องยอมแต่งงานกับเขาถึงจะหายเป็นปกติ จนบิดามารดาต้องพาไปพึ่งหลวงพ่อ ท่านได้ใช้น้ำมนต์ราดจนกลับมามีอาการปกติได้อีกครั้ง และได้ไปแต่งงานกับผู้ชายคนอื่นที่เป็นครูแทน แท้ที่จริงเป็นเพียงอาการอุปาทานที่เธอคิดไปเองเท่านั้น มิใช่เรื่องไสยศาสตร์แต่อย่างใด

"เจ้าเผื่อน" ผู้ซึ่งเคยอาศัยอยู่กับหลวงพ่อทองตั้งแต่วัยเยาว์ เป็นคนที่มีนิสัยดีหลายประการ ขยัน ซื่อสัตย์ ไม่เอาเปรียบมิตรสหาย แต่เนื่องจากเป็นคนใจร้อนวู่วาม จึงได้ก่อเหตุโศกนาฏกรรมขึ้น เขาได้ใช้อาวุธปืนสังหารภรรยากับชู้รักของเธอ เพราะไม่พอใจที่นอกใจ จากนั้นเจ้าเผื่อนได้หนีการจับกุมทั้งยังยิงต่อสู้กับเจ้าหน้าที่ ต่อมาเจ้าเผื่อนเข้ามาพบกับหลวงพ่อทองด้วยความรู้สึกเป็นทุกข์ หลวงพ่อทองกล่าวว่าคนเราแม้ว่าจะหนีตำรวจได้ แต่เมื่อก่อกรรมชั่วแล้วจะไม่สามารถหนีบาปที่ก่อไว้ได้เด็ดขาด ต่อให้หนีพ้นในชาตินี้ได้ แต่ก็ไม่สามารถหนีพ้นในชาติต่อๆไปได้อยู่ดี

หลวงพ่อทองจึงแนะนำให้เขายอมมอบตัวให้กับทางการ แล้วกลับตัวกลับใจเสียใหม่ เผื่อว่าอาจได้การลดหย่อนผ่อนโทษ เจ้าเผื่อนสำนึกผิด เขาน้ำตาไหล และยอมมอบตัวให้กับทางการในเวลาต่อมา นอกจากนี้ยังมีเรื่องราวของ "เจ้าแดง" ก่อนที่เขาจะเสียชีวิต และตัวละครสำคัญอื่นๆ ที่ปรากฏในนิยายชุดนี้อีกหลายตอน

## อ้างอิง

หมวดหมู่:ละครโทรทัศน์ไทย
หมวดหมู่:นวนิยายไทย
มาร์ตินา นาฟราติโลวา

**มาร์ตินา นาฟราติโลวา**  เกิดเมื่อวันที่ 18 ตุลาคม ค.ศ.1956 นักเทนนิสหญิงชาวอเมริกันเชื้อสายเช็ก อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง หญิงคู่ 31 ครั้ง และคู่ผสม 10 ครั้ง  เป็นเจ้าของสถิติมากมาย เช่น สถิติชนะเลิศมากที่สุดในยุคหลัง  (ประเภทหญิงเดี่ยว 167 ครั้ง, ประเภทหญิงคู่ 177 ครั้ง), สถิติชนะติดต่อกันมากที่สุดในยุคหลัง (77 นัดติดต่อกัน), สถิติชนะติดต่อกันมากที่สุด (109 นัดติดต่อกัน)  และชนะเลิศแกรนด์สแลมทั้ง 4 รายการในปี 1984

มาร์ตินา เกิดที่กรุงปราก เชโกสโลวาเกีย เดิมชื่อว่า **มาร์ตินา ซูเบอร์โทวา** () มารดาของเธอแต่งงานใหม่ เธอจึงเปลี่ยนมาใช้นามสกุลของพ่อเลี้ยง เธอได้เป็นแชมเปียนของเชโกสโลวาเกียตั้งแต่อายุ 15 ปี ในปี 1972 และได้ย้ายมาเล่นในสหรัฐอเมริกาตั้งแต่ปี 1974  จากนั้นได้สละสัญชาติเช็ก  ขอลี้ภัยทางการเมือง และขอสัญชาติอเมริกัน   เธอได้รับสัญชาติอเมริกันในปี 1981  ต่อมาในปี 2008 เธอได้รับสัญชาติเช็กกลับคืน 

นาฟราติโลวามักเปิดเผยต่อสาธารณะว่าเธอเป็นบุคคลที่มีความหลากหลายทางเพศ  ในเดือนเมษายน 2010 เธอออกมาเปิดเผยว่า เธอป่วยเป็นมะเร็งเต้านม  และกำลังจะเข้ารับการบำบัด

## อ้างอิง

หมวดหมู่:นักเทนนิสชาวอเมริกัน
หมวดหมู่:นักเทนนิสชาวเช็ก
หมวดหมู่:ชาวอเมริกันเชื้อสายเช็ก
หมวดหมู่:นักกีฬาชาวอเมริกันที่มีความหลากหลายทางเพศ
หมวดหมู่:นักเทนนิสที่มีความหลากหลายทางเพศ
หมวดหมู่:บุคคลจากปราก
หมวดหมู่:บุคคลจากรัฐฟลอริดา
หมวดหมู่:นักเทนนิสในโอลิมปิกฤดูร้อน 2004
หมวดหมู่:ผู้รอดชีวิตจากมะเร็งเต้านม
หมวดหมู่:ผู้เขียนอัตชีวประวัติชาวอเมริกัน
หมวดหมู่:นักเทนนิสหญิง
คริส เอเวิร์ต

**คริสทีน มารี "คริส" เอเวิร์ต** (, 21 ธันวาคม 1954) นักเทนนิสหญิงชาวอเมริกัน อดีตมือวางอันดับหนึ่งของโลก เจ้าของสถิติชนะเลิศเทนนิสแกรนด์สแลมประเภทหญิงเดี่ยว 18 ครั้ง (เฟรนช์โอเพน 7 ครั้ง, ยูเอสโอเพน 6 ครั้ง, วิมเบิลดัน 3 ครั้ง และออสเตรเลียนโอเพน 2 ครั้ง) และประเภทหญิงคู่ 3 ครั้ง เธอได้รับการจัดอันดับเป็นนักเทนนิสหญิงที่ดีที่สุดในคริสต์ศตวรรษที่ 20 เป็นอันดับสาม รองจากสเตฟฟี กราฟ และมาร์ตินา นาฟราติโลวา 

ด้านชีวิตส่วนตัว เธอเคยหมั้นกับจิมมี คอนเนอร์ส นักเทนนิสชายที่เคยจับคู่เล่นประเภทคู่ผสมในปี 1974 ทั้งคู่วางแผนจะแต่งงานกัน แต่ได้แยกทางกันเสียก่อน ต่อมาในปี 1979 เธอแต่งงานกับจอห์น ลอยด์ นักเทนนิสชาวอังกฤษ และได้เปลี่ยนชื่อเป็น **คริส เอเวิร์ต-ลอยด์** ทั้งคู่หย่าขาดกันในปี 1987 เอเวิร์ตแต่งงานใหม่กับแอนดี มิลล์ นักกีฬาสกีชาวอเมริกัน ในปี 1988 และหย่าขาดกันในปี 2006  เธอแต่งงานกับเกร็ก นอร์แมน นักกอล์ฟชาวออสเตรเลียในปี 2008  และหย่าขาดกันในปีถัดมา

## อ้างอิง

## แหล่งข้อมูลอื่น

หมวดหมู่:นักเทนนิสชาวอเมริกัน
หมวดหมู่:บุคคลจากรัฐฟลอริดา
หมวดหมู่:ชาวอเมริกันเชื้อสายลักเซมเบิร์ก
หมวดหมู่:คริสต์ศาสนิกชนนิกายคาทอลิกชาวอเมริกัน
หมวดหมู่:นักเทนนิสหญิง
อินาสึมะอีเลฟเวน

**อินาสึมะอีเลฟเวน** () เป็นวิดีโอเกมแนวอาร์พีจีผสมแนวกีฬาผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 22 สิงหาคม พ.ศ. 2551 ถูกผลิตสำหรับเครื่องนินเทนโด ดีเอส นอกจากนี้ยังถูกสร้างเป็นสื่อผสมตั้งแต่อนิเมะ, มังงะ, ภาพยนตร์, ซีดีดราม่า อีกด้วย

## ภาพรวม

## เนื้อเรื่อง

## ตัวละคร

## รูปแบบการเล่น
### โหมดเนื้อเรื่อง
ในเกมนี้ตัวละครหลักในเกมคือเอนโด มาโมรุ โดยดำเนินเนื้อหาในรูปแบบตามเนื้อหาของแต่ละบทที่ได้เล่นนอกจากนี้ยังสามารถตามหานักเตะของแต่ละทีมได้มากถึง 1000 คน
### โหมดแข่งขัน

### โหมดเชื่อมต่อ

## ในสื่อรูปแบบอื่น
### มังงะ
อินาสึมะอิเลฟเวนได้ถูกนำทำสื่อในรูปแบบมังงะ เขียนและวาดภาพประกอบโดยยาบุโนะ เท็นยะ จัดพิมพ์ลงในนิตยาสารรายเดือนโคโระโคโระคอมมิก ของสำนักพิมพ์โชงะกุกัง ตั้งแต่เดือนมิถุนายน ค.ศ. 2008 จนถึง ค.ศ. 2011 และทำฉบับหนังสือรวมเล่มมีทั้งหมด 10 เล่ม สำหรับซีรีส์มังงะนี้ยังได้รับรางวัลโคดันฉะมังงะอวอร์ดสาขามังงะสำหรับเด็กประจำปี ค.ศ. 2010

### ละครเวที
**อินาสึมะอิเลฟเวน ฉบับละครเวที** (舞台版イナズマイレブン) เป็นละครเวทีโดยนำเนื้อหาของ อินาสึมะอิเลฟเวน ตอนที่ 1 ถึงตอนที่ 13 มาดัดแปลงให้เข้ากับรูปแบบของละครเวที รายละเอียดปลีกย่อยบางส่วนจึงถูกตัดออกไป โดยได้จัดแสดงที่ โตเกียวโดมซิตี้ เทียร์เตอร์ G ร็อดโซ จัดแสดงเมื่อวันที่ 4 กันยายน ถึงวันที่ 9 ธันวาคม ค.ศ. 2010

## เกมอาเขต
**อินาสึมะอีเลฟเวน บาคุเน็ตสึซ็อกเกอร์แบทเทิล** (イナズマイレブン 爆熱サッカーバトル) เป็นเกมอาเขตผสมการ์ดเกมผลิตโดยบริษัทแอตลัสเปิดบริการเมื่อวันที่ 15 กรกฎาคม ค.ศ. 2010

### รูปแบบการเล่น

## การตอบรับ

นิตยสาร *ฟามิตสึ* ระบุว่าเกม *อินาสึมะอีเลฟเวน* เป็นเกมที่ได้รับความนิยมอย่างสูงในญี่ปุ่น โดยเกมนี้สามารถทำยอดจำหน่ายสูงสุดเป็นอันดับสามในสัปดาห์แรกของการวางแผงด้วยยอดจำหน่าย 41,000 ชุด เกมนี้ยังทำยอดจำหน่าย 29,000 ชุดในสัปดาห์ที่สอง และ 14,000 ชุด ในสัปดาห์ที่สามด้วยเช่นกัน เป็นผลทำให้อินาสึมะอีเลฟเวนได้รับความนิยมเป็นอย่างมากที่สุดทำให้มีภาพยนตร์อนิเมะและผลิตภัณฑ์สินค้าต่างๆรวมถึงเกมภาคต่อไปอีกด้วย

## อ้างอิง

* นิตยสารทีวีแมกกาซีน ฉบับที่ 217 (สนพ.อนิเมทกรุ๊ป)
* นิตยสารเซนชู อนิเมะแมกกาซีน ฉบับที่ 30

## ดูเพิ่ม
* นักเตะแข้งสายฟ้า

## แหล่งข้อมูลอื่น
* Official Site 
* Official French Site
* 
* Interview with Level-5
* List of Characters (With Preview) 
* Too Many Penguins! - English fansite

1
หมวดหมู่:วิดีโอเกมฟุตบอล
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับนินเท็นโดดีเอส
มาห์ยาร์ มงชิปัวร์

**มาห์ยาร์ มงชิปัวร์**  มีชื่อเต็มว่า **มาห์ยาร์ มงชิปัวร์ เกมานี** (; เปอร์เซีย: مهیار منشی‌پور) เป็นนักมวยสากลชาวฝรั่งเศส เกิดเมื่อ 21 มีนาคม พ.ศ. 2518 ที่กรุงเตหะราน ประเทศอิหร่าน มีสถิติการชก 37 ครั้ง ชนะ 31 (น็อค 21) เสมอ 2 แพ้ 4 

มาห์ยาร์ มงซิปัวร์ เป็นนักมวยประเภทไฟเตอร์ มักเดินหน้าชนแลกหมัดกับคู่แข่งอย่างดุเดือด จนได้รับฉายาว่า *"ไทสันน้อย"*

## เกียรติประวัติ

* แชมป์ฝรั่งเศสรุ่นซูเปอร์แบนตัมเวท (2545)
* แชมป์ยุโรปรุ่นซูเปอร์แบนตัมเวท
** ชิง 13 กรกฎาคม 2545 ชนะน็อค ตันกาย กายา ยก 6 ที่ ฝรั่งเศส
** ป้องกันแชมป์ครั้งที่ 1, 5 ธันวาคม 2545 ชนะน็อค มุสตาฟา ฮาเม ยก 6 ที่ ฝรั่งเศส
** ป้องกันแชมป์ครั้งที่ 2, 4 เมษายน 2546 ชนะน็อค เกอร์มาน กูอาร์โตส ยก 3 ที่ ฝรั่งเศส
** สละแชมป์
* แชมป์โลกรุ่นซูเปอร์แบนตั้มเวท WBA
** ชิง 4 กรกฎาคม 2546 ชนะน็อค ซาลิม เมดิกัวเน ยก 12 ที่ ฝรั่งเศส
** ป้องกันแชมป์ครั้งที่ 1, 16 ธันวาคม 2546 ชนะน็อค ไยโร ตาเกลียเฟอร์โร ยก 7 ที่ ฝรั่งเศส 
** ป้องกันแชมป์ครั้งที่ 2, 27 พฤษภาคม 2547 ชนะน็อค ซาลิม เมดิกัวเน ยก 8 ที่ ฝรั่งเศส 
** ป้องกันแชมป์ครั้งที่ 3, 8 พฤศจิกายน 2547 ชนะน็อค ยอดดำรงค์ ศิษย์ยอดธง ยก 6 ที่ ฝรั่งเศส
** ป้องกันแชมป์ครั้งที่ 4, 29 เมษายน 2548 ชนะน็อค ชิเงรุ นากาโซโต ยก 6 ที่ ฝรั่งเศส
** ป้องกันแชมป์ครั้งที่ 5, 25 มิถุนายน 2548 ชนะคะแนนโดยเทคนิค ฮูลิโอ ซาราเต ที่ฝรั่งเศส
** เสียแชมป์ 18 มีนาคม 2549 แพ้น็อค สมศักดิ์ ศิษย์ชัชวาลย์ ยก 10 ที่ ฝรั่งเศส
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBA เมื่อ 4 กรกฎาคม 2552 แพ้คะแนน อัลเซลโม โมเรโน ที่ฝรั่งเศส

## อ้างอิง

* สถิติการชก boxrec.com  
## แหล่งข้อมูลอื่น
*Mahyar Monshipour's official website เว็บไซต์ส่วนตัว  
หมวดหมู่:นักมวยสากลชาวฝรั่งเศส
หมวดหมู่:แชมป์โลก WBA
หมวดหมู่:แชมป์มวยสากลทวีปยุโรป

หมวดหมู่:นักมวยสากลเชื้อสายอาหรับ
หมวดหมู่:บุคคลจากเตหะราน
หมวดหมู่:ชาวฝรั่งเศสเชื้อสายเปอร์เซีย
เทรเวอร์ กูซ

**เทรเวอร์ กูซ** () นักมวยสากลชาวแอฟริกาใต้ สถิติการชก 19 ครั้ง ชนะ 11 (น็อค 9) เสมอ 1 แพ้  7 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวทเมื่อ 11 เมษายน 2546 แพ้น็อค สมศักดิ์ สิงห์ชัชวาลย์ ยก 12 ที่ ชุมพร

## อ้างอิง
* สถิติการชก boxrec.com 
หมวดหมู่:นักมวยสากลชาวแอฟริกาใต้
คริสโตเฟอร์ รีฟ

**คริสโตเฟอร์ ดี'โอเลียร์ รีฟ** () (25 กันยายน ค.ศ. 1952 - 10 ตุลาคม ค.ศ. 2004) เป็นนักแสดงชาวอเมริกัน ผู้กำกับภาพยนตร์ โปรดิวเซอร์และนักเขียนบท ประสบความสำเร็จที่สุดในบทในภาพยนตร์ที่เขารับบทเป็น ซูเปอร์แมน

เมื่อวันที่ 27 พฤษภาคม 1995 รีฟกลายเป็นอัมพาตหลังจากตกจากหลังม้าขณะแข่งขันในคัลปีเปอร์ รัฐเวอร์จิเนีย เขาต้องอยู่บนรถเข็นและต้องใช้เครื่องช่วยหายใจตลอดชีวิตที่เหลือของเขา เขาดำเนินการเป็นตัวแทนของคนเส้นประสาทไขสันหลังเสียและสำหรับสเต็มเซลล์จากตัวอ่อนมนุษย์ ในการค้นคว้าหลังจากนั้น เขาก่อตั้งมูลนิธิคริสโตเฟอร์รีฟ และร่วมก่อตั้งรีฟ-เออร์วีนรีเสิร์ชเซนเตอร์

รีฟแต่งงานกับเดนา โมโรซินี เมื่อเดือนเมษายน 1992 ทั้งคู่มีบุตรชายชื่อ วิลเลียม เกิดในเดือนมิถุนายนปีนั้น รีฟมีบุตรอีก 2 คน ชื่อ แมททิว (เกิดปี 1979) และอเล็กซานดรา (เกิดปี 1983) จากแฟนสาวที่มีความสัมพันธ์อันยาวนานทีชื่อ เก เอกซ์ตัน

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอังกฤษ
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากนครนิวยอร์ก
หมวดหมู่:นักกีฬาขี่ม้าชาวอเมริกัน
ดีปบลูพบคาสปารอฟ

**การแข่งขันหมากรุกระหว่างดีปบลู-คาสปารอฟ** เป็นแมตช์ของคู่แข่งขันระหว่างมนุษย์กับคอมพิวเตอร์ที่มีชื่อเสียงจำนวนหกเกม ฝ่ายหนึ่งคือซูเปอร์คอมพิวเตอร์ ดีปบลู ซึ่งพัฒนาโดยไอบีเอ็ม อีกฝ่ายหนึ่งคือแชมป์หมากรุกระดับโลก แกรี คาสปารอฟ แมตช์แรกเล่นในฟิลาเดลเฟีย รัฐเพนซิลเวเนีย เมื่อเดือนกุมภาพันธ์ พ.ศ. 2539 ผลปรากฏว่าคาสปารอฟชนะ 4-2 (ชนะ 3, เสมอ 2, แพ้ 1) การรีแมตช์เล่นในปี พ.ศ. 2540 ผลปรากฏว่าดีปบลูชนะ 3½-2½ (ดีปบลูชนะ 2, เสมอ 3, คาสปารอฟชนะ 1)

## ตารางสรุป

## แมตช์ พ.ศ. 2539

### เกมที่ 1 ดีปบลู-คาสปารอฟ

เกมที่ 1 ดีปบลู-คาสปารอฟ (10 กุมภาพันธ์ พ.ศ. 2539) เป็นการแข่งขันเกมแรกของแมตช์ พ.ศ. 2540 ผลปรากฏว่าดีปบลู คอมพิวเตอร์เล่นหมากรุก เอาชนะแชมป์หมากรุกระดับโลกในเงื่อนไขการแข่งขันหมากรุกทัวร์นาเมนต์ปกติ เช่นเดียวกับการควบคุมเวลาตามปกติ

### เกมที่ 2 คาสปารอฟ-ดีปบลู

เกมที่ 2 คาสปารอฟ-ดีปบลู (11 กุมภาพันธ์ พ.ศ. 2539) เริ่มต้นด้วยการเปิดแบบคาตาลัน โอเพ่นนิง คาสปารอฟเล่นในสิ่งที่อาจเรียกได้ว่าเป็นการตัดทางเลือกการเล่นของดีปบลู เกมดังกล่าวมีความยาว 73 ตาเดิน แต่ผู้ควบคุมของดีปบลูจำต้องยอมแพ้เกมสำหรับคอมพิวเตอร์ในตำแหน่งซึ่งผู้เล่นทั้งสองฝ่ายมีบิชอปฝั่งละหนึ่งตัว ในขณะที่คาสปารอฟมีเบี้ย 3 ตัว โดยที่ดีปบลูมีเบี้ย 1 ตัว

### เกมที่ 3 ดีปบลู-คาสปารอฟ
เกมที่ 3 ดีปบลู-คาสปารอฟ (13 กุมภาพันธ์ พ.ศ. 2539) คาสปารอฟเล่นแบบซิซิเลียนดีเฟนซ์ ในขณะที่ดีปบลูรับมือด้วยการเล่นแบบอลาพิน วาเรียชัน เกมมีความยาว 39 ตาเดิน และจบลงด้วยการเสมอ

### เกมที่ 4 คาสปารอฟ-ดีปบลู
เกมที่ 4 คาสปารอฟ-ดีปบลู (14 กุมภาพันธ์ พ.ศ. 2539) เป็นเกมที่สองจบลงด้วยการเสมอ ถึงแม้วาถึงจุดหนึ่ง ทีมของดีปบลูจะปฏิเสธข้อเสนอให้เสมอกันของคาสปารอฟ เกมนี้เปิดด้วยเซมิสลาฟดีเฟนซ์

### เกมที่ 5 ดีปบลู-คาสปารอฟ
เกมที่ 5 ดีปบลู-คาสปารอฟ (16 กุมภาพันธ์ พ.ศ. 2539) ถือได้ว่าเป็นจุดเปลียนของแมตช์การแข่งขัน ในเกมนี้ คาสปารอฟซึ่งเล่นหมากดำ เลือกที่จะเปิดในแบบที่แตกต่างออกไป โดยเลือกใช้โฟร์ไนทส์เกม จากซิซิเลียนดีเฟนซ์ ซึ่งเขาเลือกใช้ในเกมที่ 1 และเกมที่ 3 ในตาเดินที่ 23 คาสปารอฟยื่นข้อเสนอให้ผลจบลงด้วยการเสมอ แต่ทีมดีปบลูปฏิเสธ ผลปรากฏว่าคาสปารอฟชนะ เกมนี้เป็นเกมเดียวของแมตช์ที่หมากดำชนะ

### เกมที่ 6 คาสปารอฟ-ดีปบลู

เกมที่ 6 คาสปารอฟ-ดีปบลู (17 กุมภาพันธ์ พ.ศ. 2539) เป็นการแข่งขันเกมสุดท้ายของแมตช์ มีความยาว 43 ตาเดิน ในตอนท้ายเกม หมากของดีปบลูถูกกักอยู่กับควีนทางด้านข้างของกระดาน เกือบจะเป็นไปไม่ได้ที่จะป้องกันคิงของคนเอง ดีปบลูถอนตัว เนื่องจากมันเสียหมากอย่างรวดเร็ว การเดินต่อไปของคาสปารอฟอาจเป็นไปได้ว่าจะเป็น 44. Qe7 เพื่อแลกควีน ซึ่งจะเปิดโอกาสให้เบี้ยของเขาเปลี่ยนเป็นหมากอื่นและเล่นต่อ

## รีแมตช์ พ.ศ. 2540

### เกมที่ 1 คาสปารอฟ-ดีปบลู

เกมที่ 1 คาสปารอฟ-ดีปบลู (3 พฤษภาคม พ.ศ. 2540) เริ่มต้นด้วยเดอะคิงส์อินเดียนแอคแทค ซึ่งนำไปสู่ชัยชนะของคาสปารอฟใน 45 ตาเดิน

มีการกล่าวหาว่าตาเดินที่ 44 ของดีปบลูเป็นผลจากบั๊กที่ทำให้ไม่สามารถตัดสินใจจุดที่ต้องการได้ ก่อให้เกิดระบบความปลอดภัยแม้ขัดข้อง (fail-safe)

### เกมที่ 2 ดีปบลู-คาสปารอฟ

### เกมที่ 3 คาสปารอฟ-ดีปบลู

### เกมที่ 4 ดีปบลู-คาสปารอฟ

### เกมที่ 5 คาสปารอฟ-ดีปบลู

### เกมที่ 6 ดีปบลู-คาสปารอฟ

## อ้างอิง

### ข้อมูลหลัก
*
*

## อ่านเพิ่ม
*
*
*
*
*
*
*

หมวดหมู่:หมากรุก
หมวดหมู่:แมตช์มนุษย์พบคอมพิวเตอร์
รัฐนวยโบเลออน

**รัฐนวยโบเลออน** () เป็นรัฐของเม็กซิโกที่ตั้งอยู่ทางตะวันออกเฉียงเหนือของเม็กซิโก ติดกับรัฐอื่นคือ ติดกับรัฐตาเมาลิปัสทางทิศเหนือและตะวันออก และติดกับรัฐซานลุยส์โปโตซีทางทิศใต้ และติดกับรัฐโกอาวิลาทางทิศตะวันตก ห่างไปทางทิศเหนือ 15 กิโลเมตรจากชายแดนสหรัฐ บริเวณรัฐเท็กซัส

เมืองหลวงของรัฐคือเมืองมอนเตร์เรย์ ส่วนเมืองสำคัญอื่นได้แก่กัวดาลูเป (Guadalupe) ซานตากาตารินา (Santa Catarina) และซันนิโกลัสเดโลสการ์ซา (San Nicolás de los Garza)

## อ้างอิง

## แหล่งข้อมูลอื่น

* Nuevo León State Government 

นวยโบเลออน
หมวดหมู่:รัฐและดินแดนที่ก่อตั้งในปี พ.ศ. 2367
หมวดหมู่:รัฐนวยโบเลออน
รัฐมีนัชเจไรช์

**มีนัชเจไรช์** () เป็น 1 ใน 26 รัฐของบราซิล เป็นรัฐที่มีประชากรมากที่สุดเป็นอันดับ 2 และร่ำรวยที่สุดเป็นอันดับ 2 มีพื้นที่มากที่สุดเป็นอันดับ 4 เมืองหลวงของรัฐคือเมืองเบลูโอรีซองชี ตั้งอยู่บริเวณตอนกลางของรัฐ รัฐเป็นผู้ผลิตหลักทางด้านกาแฟและนม ของประเทศ ยังมีมรดกสถาปัตยกรรมและศิลปะอาณานิคมในเมืองประวัติศาสตร์อย่างเช่น Ouro Preto, Diamantina, Tiradentes และ Serro 

ทางทิศใต้ของรัฐเป็นจุดท่องเที่ยว สปาน้ำแร่ อย่างในเมือง Caxambu, São Lourenço, São Thomé das Letras, Monte Verde และมีอุทยานแห่งชาติ Caparaó, Canastra, Ibitipoca และ Aiuruoca ภูมิประเทศของรัฐประกอบด้วยภูเขา หุบเขาและมีพื้นที่ที่อุดมสมบูรณ์อย่างกว้างขวาง ส่วนในเมือง Serra do Cipó, Sete Lagoas, Cordisburgo และ Lagoa Santa มีสถานที่ท่องเที่ยวสำคัญอย่างถ้ำและน้ำตก มีถ้ำที่มีชื่อเสียงอยู่ในรัฐนี้มากมาย

## อ้างอิง

มีนัชเจไรช์
วูเธอริงไฮส์ (เพลง)

**"วูเธอริงไฮส์"** () เป็นเพลงของเคต บุช เป็นซิงเกิลเปิดตัวของเธอ ที่อยู่ในอัลบั้มเปิดตัวในปี ค.ศ. 1978 ชื่อชุด *[[The Kick Inside]]* และได้ทำการบันทึกเสียงและร้องใหม่ บรรจุอยู่ในอัลบั้มในปี ค.ศ. 1986 ชุดรวมเพลงที่ชื่อ *[[The Whole Story]]* หน้าบีของซิงเกิลนี้ในปี 1978 คือเพลงที่ชื่อ "Kite" 

ซิงเกิลนี้ติดอันดับ 1 บนชาร์ตสหราชอาณาจักร เพลงนี้ติดอยู่ในอันดับ 32 ของ 100 ซิงเกิลตลอดกาลของนิตยสารคิว ลงคะแนนโดยผู้อ่านนิตยสาร

## อ้างอิง

หมวดหมู่:เพลงของเคต บุช
หมวดหมู่:ซิงเกิลเปิดตัว
หมวดหมู่:ซิงเกิลในปี พ.ศ. 2521
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร